කාමේශ්වර

කාමේශ්වර (සංස්කෘත: कामेश्वर, IAST: kāmeśvara), මහාකාමේශ්වර යනුවෙන් හැඳින්වෙන්නේ හින්දු ධර්මයේ ශෛව සම්ප්‍රදාය තුළ විශ්වයේ සර්වබලධාරි දෙවියන් වන ශිව දෙවියන්ගේ උසස්ම ස්වරූප අතරින් එක් ස්වරූපයකි. එතුමා පිළිබඳව බ්‍රහ්මාණ්ඩ පුරාණයේ ලලිතා මාහාත්ම්‍යම් සහ ත්‍රිපුරා රහස්‍ය තුළ ප්‍රධාන වශයෙන් සඳහන් කොට ඇත.

 නිරුක්තිය සහ නාමකරණය 
කාම යන සංස්කෘත වචනයේ අරුත ඉච්ඡාවන් වේ. ඊශ්වර යනු අධිපතියා යි. කාමේශ්වර යනු ඉච්ඡාවන්ට අධිපතියා යි. ශිව දෙවියන්, සියලු ගුණාංගවලින් ඔබ්බට ගිය, උත්තරීතර යථාර්ථය සහ ප්‍රාථමික හේතුව වූ අතර උන්වහන්සේ මුළු විශ්වයටම 'ස්වාමියා' වන නිසා,  'ඊශ්වර' වේ; එබැවින් ශිව දෙවිඳුන් 'කාම ඊශ්වර' හෝ සරලව 'කාමේශ්වර' ලෙස හඳුන්වනු ලබයි. ශිව බ්‍රහ්මන් වූ අතර ඔහුගේ ආශාවෙන් (කාම) මුළු ලෝකයම නිර්මාණය කළේය, එබැවින් උන්වහන්සේ කාමේෂ්වර ලෙස හැඳින්වේ.

 උපාඛ්‍යාන 
බ්‍රහ්මාණ්ඩ පුරාණයේ ලලිතෝපාඛායනයට අනුව භණ්ඩාසුර විනාශ කිරීමට ත්‍රිපුර සුන්දරී දේවිය පැමිණි පසුව, ඇය විශ්වකර්ම දිව්‍ය පුත්‍රයා විසින් නිර්මිත ශ්‍රී නගරය තම වාසස්ථානය කොටගනි. එහිදි බ්‍රහ්ම දෙවියන්ගේ ඉල්ලිම පිරිදි ඇය හා විවාහ වීමට පරම පුරුෂයන් කාමේශ්වර ස්වරූපයෙන් ප්‍රකට විය.

ත්‍රිපුරා රහස්‍ය තුළ කාමේශ්වරගේ ප්‍රකට වීම මෙසේ දක්වා ඇත.

 ප්‍රතිමාශිල්පය 
කාමේශ්වර සහ කාමේශ්වරී (ත්‍රිපුර සුන්දරී) අමෘත සාගරය මධ්‍යයේ පිහිටි මණිද්වීපයේ (මැණික් දිවයින) වාසය කරන බව සඳහන් වේ. එම දිවයින තුළ, කාමේශ්වර සහ කාමේශ්වරීගේ වාසස්ථානය පිහිටා ඇත්තේ, අගනා මැණික් වර්ගයක් වන චින්තාමණියෙන් නිමවා, උද්‍යානවලින් වට වූ බලකොටුවක් තුළය. එහිදී ඔවුන් බ්‍රහ්ම, විෂ්ණු, රුද්‍ර සහ මහේෂ්වර යන පාද හතර වන අතර සදාශිව ආසනය වන දිව්‍ය යහනක වාඩි වී සිටිති. ශක්තිය කාමේශ්වරගේ වම් උකුලේ වාඩි වී සිටී.

කාමේශ්වර දෙවියන්ට ද කාමේශ්වරී දේවියට සමානව පාශ, අංකුෂ, ඊතල සහ දුන්නක් ඇත. කාමේශ්වරි කිසිවක් උසුලන්නේ නැති බවත්, නමුත් ඇය රැගෙන යන්නේ කාමේශ්වර දරා සිටින ආයුධ වල ප්‍රතිබිම්බය බවත් වී.රවී ප්‍රකාශ කරයි. වී. රවී තවදුරටත් සිය ලලිතා සහස්‍රනාම ග්‍රන්ථයේ ද සඳහන් කරන්නේ, ශිවගේ පශුපති ස්වරූපයටත් වඩා ඉහළම ස්වරූපය ලෙස කාමේශ්වර සලකන බවත්, කාමේශ්වර බ්‍රහ්මන් බවත්ය.

 දේවස්ථාන 

 කාමේශ්වර දේවස්ථානයක් ඉන්දියාවේ වරනාසි තුළ පිහිටා ඇත.

 ආශ්‍රේයයන් 

 උපුටා දැක්වීම් 

 උපුටා දක්වන කෘති 





ප්‍රවර්ගය:හින්දු ආගමේ දෙවියන්ගේ නම්
ප්‍රවර්ගය:හින්දු දෙවිවරු
ප්‍රවර්ගය:ශිව